गर्भवती महिला को कैल्शियम, आयरन, प्रोटीन जैसे तत्वों की बहुत जरूरत होती है। इसकेलिए प्रेग्नेंसी में दूध व इससे बने उत्पाद, साबुत अनाज, नट्स, दाल, हरी सब्जियों व फलों का भरपूर सेवन करना चाहिए। अगर नॉनवेज खाते हैं तो डाइट में मछली, अंडा भी जरूर लें। इससे शरीर को भरपूर ओमेगा-3 फैटी एसिड मिलेगा। इसी के साथ तरल पदार्थ डिहाइड्रेशन के लिए जरूरी है। इस समय में महिला के लिए मक्खन और घी जैसी फैट भी बहुत जरूरी है। इससे बच्चे का विकास अच्छा होता है। महिलाओं को लंबे समय से इस पीरियड्स में घी खाने की सलाह भी दी जाती है।